Nóg ’n Sharks-speler in die sopDie Sharks se senter, Marius Louw, is vir vuilspel uitgewys in sy span se Superrugby-wedstryd teen die Melbourne Rebels die afgelope naweek. Die Durbaniete het die wedstryd 28 – 14 gewen, met Louw wat ’n gevaarlike duikslag in die 73ste minuut uitgevoer het. Dít het veroorsaak dat Makazole Mapimpi se drie nie toegelaat is nie. Louw se aksie het hom ’n geelkaart op die hals gehaal, maar die Sanzaar se wedstrydbeamptes het beslis dat die voorval ’n rooikaart verdien het. Die saak word later vandag deur Sanzaar se tugkomitee aangehoor.